KOMISIJOS SPRENDIMAS
2007 m. kovo 7 d.
iš dalies keičiantis Komisijos sprendimus 2003/804/EB ir 2003/858/EB dėl žmonėms vartoti skirtų gyvų žuvų ir moliuskų importo iš trečiųjų šalių, išvardytų Reglamente (EB) Nr. 2076/2005
(pranešta dokumentu Nr. C(2007) 682)
(Tekstas svarbus EEE)
(2007/158/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1991 m. sausio 28 d. Tarybos direktyvą 91/67/EEB dėl gyvūnų sveikatos reikalavimų, reglamentuojančių akvakultūros gyvūnų ir jų produktų teikimą į rinką (1), ypač į jos 19 straipsnio 1 dalį,
kadangi:
(1)
2003 m. lapkričio 14 d. Komisijos sprendime 2003/804/EB, nustatančiame gyvūnų sveikatos reikalavimus ir sertifikavimo reikalavimus importuojant moliuskus, jų kiaušinėlius ir gametas, skirtus auginimui, natūraliam išsivalymui arba vartoti žmonėms (2), ir 2003 m. lapkričio 21 d. Komisijos sprendime 2003/858/EB dėl veterinarijos sąlygų ir sertifikavimo reikalavimų importuojamoms gyvoms žuvims, jų kiaušinėliams ir lytinėms ląstelėms, skirtoms ūkininkavimui ir akvakultūros kilmės gyvoms žuvims ir jų produktams, skirtiems vartoti žmonėms, nustatymo (3) kalbama apie trečiųjų šalių sąrašą, nustatytą 2006 m. lapkričio 6 d. Komisijos sprendime 2006/766/EB, nustatančiame trečiųjų šalių ir teritorijų, iš kurių leidžiama importuoti dvigeldžius moliuskus, dygiaodžius, gaubtagyvius, jūrų pilvakojus ir žuvininkystės produktus, sąrašus (4) dėl leidimo į Bendriją importuoti gyvus moliuskus ir žuvies produktus, skirtus žmonėms vartoti.
(2)
Pagal 2005 m. gruodžio 5 d. Komisijos reglamentą (EB) Nr. 2076/2005, nustatantį pereinamojo laikotarpio priemones Europos Parlamento ir Tarybos reglamentams (EB) Nr. 853/2004, (EB) Nr. 854/2004 ir (EB) Nr. 882/2004 įgyvendinti ir iš dalies keičiančiu Reglamentus (EB) Nr. 853/2004 ir (EB) Nr. 854/2004 (5) valstybės narės gali per pereinamąjį laikotarpį, kuris baigiasi 2009 m. gruodžio 31 d., laikydamosi tam tikrų sąlygų leisti iš to reglamento atitinkamai I ir II prieduose išvardytų šalių importuoti dvigeldžius moliuskus ir žuvies produktus atsižvelgdamos į visuomenės sveikatos aspektus. Iš šių šalių importuoti produktai gali būti teikiami tik į importuojančios valstybės arba tokius pat produktus importuoti leidžiančių valstybių narių vidaus rinką.
(3)
Sprendimais 2003/804/EB ir 2003/858/EB taip pat turėtų būti leidžiama importuoti iš šalių, išvardytų Reglamente (EB) Nr. 2076/2005 nustatytuose sąrašuose.
(4)
Šiame sprendime nustatytos priemonės atitinka Maisto grandinės ir gyvūnų sveikatos nuolatinio komiteto nuomonę,
PRIĖMĖ ŠĮ SPRENDIMĄ:
1 straipsnis
Sprendimo 2003/804/EB pakeitimai
Sprendimo 2003/804/EB 4 straipsnio 1 dalies a punktas pakeičiamas tokiu tekstu:
„a)
išsiuntimo trečioji šalis nurodyta sąraše, nustatytame Komisijos sprendimu 2006/766/EB (6), arba Komisijos reglamente (EB) Nr. 2076/2005 (7) nustatytu pereinamuoju laikotarpiu tame reglamente nustatytame sąraše;
2 straipsnis
Sprendimo 2003/858/EB pakeitimai
Sprendimo 2003/858/EB 5 straipsnio 1 dalies a punktas pakeičiamas tokiu tekstu:
„a)
išsiuntimo trečioji šalis nurodyta sąraše, nustatytame Komisijos sprendimu 2006/766/EB (8), arba Komisijos reglamente (EB) Nr. 2076/2005 (9) nustatytu pereinamuoju laikotarpiu tame reglamente nustatytame sąraše;
3 straipsnis
Šis sprendimas skirtas visoms valstybėms narėms.
Priimta Briuselyje, 2007 m. kovo 7 d.